CELEX: C2006/178/32
Language: sl
Date: 2006-07-29 00:00:00
Title: Zadeva C-215/06: Tožba, vložena  11. maja 2006  — Komisija Evropskih skupnosti proti Irski

29.7.2006   
            
            
               SL
            
            
               Uradni list Evropske unije
            
            
               C 178/20
            
         Tožba, vložena 11. maja 2006 — Komisija Evropskih skupnosti proti Irski
   (Zadeva C-215/06)
   (2006/C 178/32)
   Jezik postopka: angleščina
   Stranki
   
      Tožeča stranka: Komisija Evropskih skupnosti (zastopnika: D. Recchia in D. Lawunmi, zastopnika)
   
      Tožena stranka: Irska
   Tožeča stranka Sodišču predlaga, naj:
   
               1.
            
            
               ugotovi, da Irska s tem, da ni sprejela vseh potrebnih ukrepov za zagotovitev, da se projekti, ki spadajo v področje Direktive 85/337/EGS o presoji vplivov nekaterih javnih in zasebnih projektov na okolje (1),
               
                           —
                        
                        
                           bodisi pred ali po njeni spremembi, uvedeni z Direktivo 97/11/ES (2), preden se v celoti ali deloma izvršijo, prvič, upoštevajo glede na potrebo po presoji vplivov na okolje in, drugič, da se, kadar je verjetno, da bodo zaradi svoje narave, velikosti ali lokacije znatno vplivali na okolje, presodijo glede na njihove vplive v skladu s členi od 5 do 10 Direktive 85/337/EGS, ni izpolnila obveznosti iz členov 2, 4 in od 5 do 10 Direktive 85/337/EGS, in
                        
                     
                           —
                        
                        
                           Irska s tem, da ni sprejela potrebnih ukrepov za zagotovitev, da bi se v skladu s členi od 5 do 10 Direktive 85/337/EGS, pred dodelitvijo soglasij za izvedbo in izvršitvijo projektov na polju vetrnih elektrarn ter povezanih del v Derrybrienu, County Galway, opravila presoja glede njihovih vplivov, ni izpolnila obveznosti iz členov 2, 4 in od 5 do 10 navedene Direktive 85/337/EGS;
                        
                     
         
               2.
            
            
               Irski naloži plačilo stroškov postopka.
            
         Tožbeni razlogi in bistvene trditve
   Komisija trdi, da je Irska pomanjkljivo izvajala in še izvaja Direktivo Sveta 85/337/EGS (Direktiva o oceni vplivov na okolje), zaradi naslednjih razlogov:
   Irska ni sprejela ukrepov za zagotovitev pregledov, s katerimi bi se preverilo ali obstaja verjetnost, da predlagana dela, v skladu členom 2(1) Direktive o oceni vplivov na okolje, znatno vplivajo na okolje. Irska zakonodaja ne določa, da se ti vplivi presojajo v skladu s členi od 5 do 10 Direktive.
   Irski sistem, ki dovoljuje prošnjo za ohranitev, potem ko je bil projekt, v celoti ali delno, izvršen brez dovoljenja, zmanjšuje pomen preventivnih ciljev Direktive o oceni vplivov na okolje.
   Sistem uveljavitve na Irskem ne zagotavlja učinkovitosti uporabe Direktive o oceni vplivov na okolje. Zato Irska s tem, da ni zagotovila učinkovite uporabe direktive, ni izpolnila svoje splošne obveznosti iz člena 249 Pogodbe.
   Pri presoji vplivov na okolje glede polja vetrnih elektrarn v Derrybrienu, County Galway, so bile podane številne pomanjkljivosti, ki pomenijo očitno kršitev direktive.
   
      (1)  UL L175, str. 40.
   
      (2)  UL L73, str. 5.